Александър Пушкин
Обичам боя и звънът от меч…

Превод от руски: Петър Алипиев, —

chitanka.info

Обичам боя и звънът от меч…[0]

Обичам боя и звънът от меч;

от малък ме възторгва бранна слава,

обичам всяка кървава забава,

опивам се, за смърт щом стане реч.

Отрано воина по пътя боен

смъртта в очи, ако не е видял,

той пълно щастие не е познал,

за ласки и любов не е достоен.

[0] Приживе на Пушкин не е печатано. Идеята за война в името на свободата е свързана, изглежда, с известията за революцията в Испания. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.